
เมื่อถึงเวลาประชุม เลขานุการสภาองค์การบริหารส่วนตำบ ลห้วยปริกให้สัญญาณเรียกสมาชิกสภาองค์การบริหารส่วนตำบลห้วยปริกเข้าห้องประชุม  นายปราโมทย์  วัฒนพฤกษ์ ประธานสภาองค์การบริหารส่วนตำบลห้วยปริก ทำหน้าที่ประธานของที่ประชุม ได้กล่าวเปิดประชุมและดำเนินการประชุม
ประธาน



วันนี้เป็นการประชุมสภาองค์การบริหารส่วนตำบลห้วยปริก สมัยวิสามัญ 
สมัยที่ 3 ประจำปี พ.ศ. 2567 ครั้งที่ 1/2567 วันที่ 27 ธันวาคม 2567 ณ ห้องประชุมสภาองค์การบริหารส่วนตำบลห้วยปริก ประชุมเวลา 13.00 น. มีระเบียบวาระการประชุม 5 วาระ ซึ่งการประชุม สมัยวิสามัญ สมัยที่ 3 นี้ ทางสภาองค์การบริหารส่วนตำบลห้วยปริกได้ขอเปิดประชุมต่อนายอำเภอฉวาง อำเภอฉวางพิจารณาแล้ว จึงเรียกประชุมสภาองค์การบริหารส่วนตำบลห้วยปริก สมัยวิสามัญ สมัยที่ 3 ประจำปี พ.ศ. 2567 รายละเอียดดังนี้
ประกาศอำเภอฉวาง เรื่อง เรียกประชุมสภาองค์การบริหารส่วน




ตำบลห้วยปริก สมัยวิสามัญ สมัยที่ 3 ประจำปี 2567





ด้วยองค์การบริหารส่วนตำบลห้วยปริก มีความประสงค์ขอเปิด
ประชุมสภาองค์การบริหารส่วนตำบลห้วยปริก สมัยวิสามัญ สมัยที่ 3
ประจำปี 2567 เนื่องจากองค์การบริหารส่วนตำบลห้วยปริกได้ดำเนินการจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลห้วยปริก ประจำปี 2567 และรายงานผลการติดตามและประเมินผลแผนพัฒนาท้องถิ่น ประจำปี 2567 ซึ่งต้องดำเนินการให้เสร็จสิ้นภายในเดือนธันวาคม 2567 ปรากฏว่า ขณะนี้สภาองค์การบริหารส่วนตำบลห้วยปริกไม่อยู่ในสมัยประชุมสามัญประจำปี จึงไม่สามารถจะนัดประชุมสภาองค์การบริหารส่วนตำบลได้ เพื่อแจ้งให้สภาองค์การบริหารส่วนตำบลห้วยปริกทราบ การรายงานผลการติดตามและประเมินผลแผนพัฒนาท้องถิ่น ประจำปี 2567 ในวาระที่ 3 และ 
เรื่องอื่น ๆ จึงมีความจำเป็นที่จะต้องขอเปิดประชุมสภาองค์การบริหารส่วนตำบลห้วยปริก สมัยวิสามัญ สมัยที่ 3 ประจำปี 2567 ตั้งแต่วันที่ 27 ธันวาคม 2567 – 10 มกราคม 2568 มีกำหนด 15 วัน

อำเภอฉวางพิจารณาแล้ว เพื่อประโยชน์ขององค์การบริหารส่วนตำบลห้วยปริก จึงอาศัยอำนาจตามความในมาตรา 55 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562 เรียกประชุมสภาองค์การบริหารส่วนตำบล
ห้วยปริก สมัยวิสามัญ สมัยที่ 3 ประจำปี 2567 ตั้งแต่วันที่ 27 ธันวาคม 2567 เป็นต้นไป มีกำหนดไม่เกิน 15 วัน

จึงประกาศให้ทราบโดยทั่วกัน


ประกาศ ณ วันที่ 20 ธันวาคม พ.ศ. 2567








(นายอัครพล สุทธิรักษ์ จิตต์สุภาพ)









นายอำเภอฉวาง

ผมขอเข้าระเบียบวาระการประชุม 
ระเบียบวาระที่  ๑

เรื่องที่ประธานแจ้งให้ทราบ
ประธาน
ตอนนี้ใกล้สิ้นปีแล้ว วันนี้คงเป็นวันสุดท้ายของการทำงานในปี พ.ศ. 2567 นี้ ขอขอบคุณสมาชิกสภาองค์การบริหารส่วนตำบลห้วยปริกทุกท่านที่ได้ทำงานร่วมกัน ปีใหม่นี้ขอให้ท่านและครอบครัวมีความสุข ความเจริญ
ระเบียบวาระที่  ๒

เรื่องรับรองรายงานการประชุมครั้งที่แล้ว
ประธาน
รายงานการประชุมครั้งที่ผ่านมาทุกท่านได้รับแล้ว จึงขอให้ตรวจดูว่า
ตรงตามที่ได้ประชุมหรือไม่ หากไม่ถูกต้องสามารถแก้ไขได้ 
ที่ประชุม


ได้ร่วมกันตรวจดู โดยไม่มีการแก้ไขแต่อย่างใด
ประธาน
เมื่อไม่มีท่านใดเสนอขอแก้ไข เป็นอันว่ารายงานการประชุมครั้งที่แล้วถูกต้องแล้ว
ระเบียบวาระที่  ๓
เรื่องรายงานแสดงผลการปฏิบัติงานตามนโยบาย ประจำปีงบประมาณ พ.ศ. 2567
ประธาน
การรายงานแสดงผลการปฏิบัติงานตามนโยบาย ประจำปีงบประมาณ พ.ศ. 2567 นี้ เป็นการรายงานให้สภาทราบโดยไม่ต้องขอมติ วันนี้นายกองค์การบริหารส่วนตำบลห้วยปริกป่วยไม่สามารถมาประชุมได้ ท่านได้ทำหนังสือมอบหมายให้รองนายกองค์การบริหารส่วนตำบลห้วยปริก คนที่ 1 เป็น
ผู้แถลงแทน ขอเชิญรองนายกองค์การบริหารส่วนตำบลห้วยปริก คนที่ 1 แถลงครับ 
รองนายกฯ คนที่ 1
เรียนท่านประธาน และสมาชิกสภาองค์การบริหารส่วนตำบลห้วยปริก
ทุกท่าน ผม นนท์ ส้มเกลี้ยง รองนายกองค์การบริหารส่วนตำบลห้วยปริก
คนที่ 1 ได้รับมอบหมายจากนายกองค์การบริหารส่วนตำบลห้วยปริกให้เป็นผู้แถลงญัตตินี้แทนท่าน


ตามที่องค์การบริหารส่วนตำบลห้วยปริกได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ. 2567 และได้เริ่มดำเนินการมาตั้งแต่เดือนตุลาคม 2566 - กันยายน 2567 นายกองค์การบริหารส่วนตำบลห้วยปริกได้บริหารงานองค์การบริหารส่วนตำบลห้วยปริกตามนโยบายที่ได้แถลงต่อสภาองค์การบริหารส่วนตำบลห้วยปริก เมื่อวันที่ 14 มกราคม 2565 ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562 และมาตรา 58/5 วรรค 5 ที่ผ่านมานั้น เพื่อให้การบริหารงานของคณะผู้บริหารและการดำเนินกิจการภายในองค์การบริหารส่วนตำบลห้วยปริกเป็นไปตามหลักเกณฑ์และแนวทางการบริหารกิจการบ้านเมืองที่ดี 

กระผมจึงขอรายงานผลการปฏิบัติงานตามนโยบายการบริหารงานองค์การบริหารส่วนตำบลห้วยปริก ประจำปีงบประมาณ พ.ศ. 2567 (ในช่วงเดือนตุลาคม 2566 - กันยายน 2567) ที่ผ่านมา รายละเอียดตามแบบรายงานแสดงผลการปฏิบัติงาน ที่ได้จัดส่งให้แก่ทุกท่านแล้ว

ประธาน
ขอขอบคุณรองนายกองค์การบริหารส่วนตำบลห้วยปริก คนที่ 1 ที่ได้ชี้แจง 
ซึ่งรายละเอียดตามรายงานผลการปฏิบัติงานที่ทุกท่านได้รับแล้ว พร้อมหนังสือนัดประชุม ทุกท่านคงได้ศึกษามาแล้ว ท่านใดจะอภิปรายหรือเสนอแนะ ขอเชิญครับ
ที่ประชุม


ไม่มี
ประธาน
เมื่อไม่มีท่านใดอภิปรายหรือแสดงความคิดเห็น ถือว่าสภาองค์การบริหารส่วนตำบลห้วยปริกรับทราบการรายงานแสดงผลการปฏิบัติงานตามนโยบาย ประจำปีงบประมาณ พ.ศ. 2567 แล้ว
ระเบียบวาระที่ 4
เรื่องรายงานผลการติดตามและประเมินผลแผนพัฒนาท้องถิ่น ประจำปีงบประมาณ พ.ศ. 2567
ประธาน
รายงานผลการติดตามและประเมินผลแผนพัฒนาท้องถิ่น ประจำปีงบประมาณ พ.ศ. 2567 เป็นการรายงานเพื่อให้สภาทราบไม่มีการลงมติแต่อย่างใด ขอเชิญรองนายกองค์การบริหารส่วนตำบลห้วยปริก คนที่ 1 ชี้แจงครับ
รองนายกฯ คนที่ 1
เรียนประธานและสมาชิกสภาองค์การบริหารส่วนตำบลห้วยปริก ทุกท่าน ผม นนท์ ส้มเกลี้ยง รองนายกองค์การบริหารส่วนตำบลห้วยปริก คนที่ 1 รายงานผลการติดตามและประเมินผลแผนพัฒนาท้องถิ่น ประจำปีงบประมาณ พ.ศ. 2567 ดำเนินการโดยคณะกรรมการติดตามและประเมินผลแผนพัฒนาท้องถิ่น ซึ่งสมาชิกสภาองค์การบริหารส่วนตำบล
ห้วยปริกเป็นกรรมการด้วย จำนวน 3 ท่าน บัดนี้ คณะกรรมการติดตามและประเมินผลแผนพัฒนาท้องถิ่นได้รายงานผลการติดตามและประเมินผลแผนพัฒนาท้องถิ่นต่อผู้บริหารท้องถิ่นแล้ว ผู้บริหารท้องถิ่นจึงขอเสนอผลการติดตามและประเมินผลแผนพัฒนาท้องถิ่นต่อสภาองค์การบริหารส่วนตำบลห้วยปริก รายละเอียดตามเอกสารที่ท่านได้รับแล้ว
ประธาน
ขอบคุณรองนายกองค์การบริหารส่วนตำบลห้วยปริก คนที่ 1 ที่ได้ชี้แจงถึงผลการติดตามและประเมินผลแผนพัฒนาท้องถิ่น โครงการหรือกิจกรรม
ต่าง ๆ ที่ได้ดำเนินการได้ลงไปทุกหมู่บ้าน ท่านใดจะเสนอความเห็นหรืออภิปรายบ้าง
ที่ประชุม
ไม่มี
ประธาน
เมื่อไม่มีท่านใดเสนอ เป็นอันว่าที่ประชุมรับทราบแล้ว

ระเบียบวาระที่ 5

เรื่องอื่น

ประธาน



ท่านใดมีเรื่องอื่นเสนอบ้าง
นายธีรยุทธ จิตรธรรม

เรียนประธาน ฝ่ายบริหาร และสมาชิกสภา ทุกท่าน ผม นายธีรยุทธ 
จิตรธรรม สมาชิกสภาองค์การบริหารส่วนตำบลห้วยปริก หมู่ที่ 2 ขอแจ้งไปยังฝ่ายบริหารว่า ถนนคอนกรีตเสริมเหล็กสายเหนือคลอง บริเวณสามแยกบ้านนายประสิทธิ์ เกตุวิชิตร เกิดทรุดตัว ช่วยแก้ไขด้วย
ประธาน



คุณธีรยุทธ จิตรธรรม เสนอปัญหาเส้นทางสัญจรของชาวบ้านชำรุด
รองนายกฯ คนที่ 2
ท่านประธาน และสมาชิกสภา ทุกท่าน ผม ดนุพร คงสา รองนายกองค์การ  
บริหารส่วนตำบลห้วยปริก คนที่ 2 ตามที่สมาชิกสภา หมู่บ้านที่ 2 แจ้ง นั้น

ทางผู้บริหารจะทำการสร้างท่อบล็อก ซึ่งต้องใช้เวลานาน แต่เราไม่มีทางเบี่ยงเลยทำไม่ได้ จะต้องให้ช่างเข้าไปดูอีกครั้ง หลังจากน้ำท่วมได้เข้าไปสำรวจทุกหมู่บ้านแล้ว บางจุดได้แก่ปัญหาไปแล้ว ต้องทยอยดำเนินการไปเรื่อย 
ประธาน
รองนายกองค์การบริหารส่วนตำบลห้วยปริก คนที่ 2 ชี้แจงไปแล้ว ท่านใดมีเรื่องจะเสนอบ้าง
นายประเสริฐ บัวจันทร์
ท่านประธาน ฝ่ายบริหาร และสมาชิกสภา ทุกท่าน ผม นายประเสริฐ 
บัวจันทร์ สมาชิกสภา หมู่ที่ 4 ไฟฟ้าแสงสว่างตอนนี้เสียหายเพิ่มเป็น 8 ดวง แล้ว บางดวงติดไม่ดับ และขอฝากไปยังหมู่บ้านอื่นสำรวจเพื่อจะได้ซ่อมแซมพร้อมกัน ผมขอขอบคุณฝ่ายบริหารที่จัดสรรงบประมาณก่อสร้างถนนคอนกรีตเสริมเหล็ก สายแบกโพรง ชาวบ้านฝากขอบคุณมาด้วย 
และขอแจ้งว่าถนนจากหน้าโรงเรียนบ้านคลองสายถึงบ้านผู้ใหญ่ศรี ชำรุดมากแล้ว ช่วยแก้ไขด้วย
ประธาน
สมาชิกสภา หมู่บ้านที่ 4 ได้เสนอปัญหาพร้อมทั้งขอบคุณผู้บริหารที่แก้ปัญหาให้ชาวบ้าน
รองนายกฯ คนที่ 2
ตามที่สมาชิกสภา หมู่ที่ 4  แจ้งเรื่องไฟฟ้าแสงสว่างชำรุด ซึ่งได้พูดไว้หลายครั้งแล้ว แต่เนื่องจากเราไม่มีช่าง แต่ถึงอย่างไรก็ต้องซ่อมแน่ จึงขอให้
ทุกหมู่บ้านแจ้งข้อมูลมาด้วย ถนนคอนกรีตเสริมเหล็กสายหน้าโรงเรียน
บ้านคลองสาย อนาคตอาจจะทำการปูทับ ส่วนของหมู่ที่ 5 ทำสัญญาแล้ว
ประธาน
ขอบคุณรองนายกองค์การบริหารส่วนตำบห้วยปริก คนที่ 2 ที่ชี้แจง
นายธีรยุทธ จิตรธรรม
ถนนในตำบลห้วยปริกหลายสายเกิดชำรุดเป็นบางจุด จึงขอให้นำหินคลุกไปถมให้ด้วย
ประธาน
น้ำท่วมครั้งที่ผ่านมาได้รับความเดือดร้อนทุกหมู่บ้าน ฝากฝ่ายบริหารช่วยแก้ไขด้วย ทานใดมีเรื่องจะเสนอบ้าง
ที่ประชุม
ไม่มี
ประธาน
ขอขอบคุณทุกท่านที่ได้มาทำหน้าที่ ทุกท่านจะครบวาระการดำรงตำแหน่ง วันที่ 27 พฤศจิกายน 2568 เหลือเวลาเกือบ 1 ปี ในอนาคตหากท่านใดจะเล่นการเมืองต่อก็เชิญสมัครได้ ในปี 2568 นี้ ขอให้ครอบครัวของท่าน
มีความสุขตลอดไป บัดนี้หมดเรื่องที่จะประชุมตามระเบียบวาระแล้ว ขอปิดการประชุม
ปิดประชุมเวลา  ๑3.45  นาฬิกา
            




      (ลงชื่อ)   ชาตรี  ชูขันธ์




                                   (นายชาตรี  ชูขันธ์)
                                                            เลขานุการสภาองค์การบริหารส่วนตำบล/บันทึก
                (ลงชื่อ)  ปราโมทย์  วัฒนพฤกษ์               


  (นายปราโมทย์  วัฒนพฤกษ์)

            ประธานสภาองค์การบริหารส่วนตำบลห้วยปริก
